Tiener beseer toe speletjie skeefloop | Maroela Media
Kompetisie: Corlea, Ruan du Toit terug met 'About Time'
Tiener beseer toe speletjie skeefloop
Argieffoto (Foto: WerbeFabrik, Pixabay)
'n 13-jarige tiener is in 'n hospitaal met 'n regte skietwond opgeneem nadat hy en sy pa 'n Western-fliek by die huis gekyk en daarna besluit het om van die tonele uit te beeld.
Die 55-jarige pa, van Dortmund in Duitsland, het sy seun in sy been met 'n windbuks geskiet. Die pa het die wond versorg, maar hy het ure later, onder die invloed van alkohol, eers besluit om sy seun na 'n hospitaal te neem. Die seun het 'n operasie ondergaan.
Volgens die polisie was die pa nie bewus dat die vuurwapen gelaai was nie. Die polisie het beslag gelê op die windbuks en die pa se rybewys omdat hy vermoedelik onder die invloed van alkohol bestuur het. Die pa staan tereg op aanklag van liggaamlike besering.